המפלגה השמרנית (הממלכה המאוחדת)

המפלגה השמרנית (שמה הרשמי: "המפלגה השמרנית והיוניוניסטית" - באנגלית: Conservative and Unionist Party; מכונה עממית "טורים", Tories, מונח פוליטי שמקורו במחלוקת פוליטית באנגליה במאה ה-17) היא מפלגת ימין שמרנית בריטית. זוהי אחת משני המפלגות הגדולות בבית הנבחרים הבריטי ובממלכה המאוחדת מבחינת מספר החברים יחד עם מפלגת הלייבור. המפלגה היא השנייה הוותיקה ביותר מבין המפלגות הפעילות בעולם, אחרי המפלגה הדמוקרטית של ארצות הברית, והוותיקה באירופה.

המפלגה השמרנית היא ממשיכת-דרכה של המפלגה הטורית, שהתקיימה במאות ה-18 וה-19 (נוסדה בשנת 1834). חברי המפלגה עדיין נקראים טורים בשפת היום-יום וגם המפלגה עצמה נקראת לעיתים קרובות המפלגה הטורית. המפלגה השמרנית הייתה בממשלות בריטניה שני שלישים מהזמן במאה ה-20, אך הייתה באופוזיציה בשנים 1997–2010.
באופן מסורתי, המפלגה ממקמת את עצמה במרכז-ימין של המפה הפוליטית. מנהיגתה הנוכחית של המפלגה השמרנית היא קמי בדנוק, שנבחרה לתפקיד ב-2 בנובמבר 2024, לאחר 3 סבבי הצבעה. בדנוק היא ילידת ניגריה, והאישה השחורה הראשונה שמנהיגה את המפלגה.

הארגון הפנימי
המוסד הראשי של המפלגה הוא מטה הקמפיין השמרני (הלשכה המרכזית השמרנית, לשעבר). המטה הוא שמגבש את מדיניות המפלגה ואחראי על ענייני כספים וההכנה לבחירות. יחד עם זאת, למטה הקמפיין תפקיד שולי בבחירת המועמדים של המפלגה לבית-הנבחרים, שמהם צומחת המנהיגות. הסיבה לכך היא התאגדותם של הבוחרים השמרנים במחוזות הבחירה השונים לקבוצות פוליטיות שורשיות.

קבוצה כזאת, שמתארגנת למסגרת אזורית או קהילתית (תלוי בצפיפות-האוכלוסין במחוז הבחירה), מנצלת את שיטת הבחירות האזורית בבריטניה כדי להכריע מי יהיה הנציג המקומי בבית-הנבחרים. הקבוצה הממוסדת חותרת לכך, שעתידו הפוליטי של המועמד יהיה תלוי בקשר הרציף שלו עם בוחריו הישירים ובעמידתו בציפיותיהם. בדרך זו, הקבוצה השורשית מחזקת את כוחם הפוליטי של הבוחרים השמרנים מול המנגנון של המפלגה השמרנית; המפלגה לא יכולה לבחור מועמד מקומי על דעת עצמה בלבד ולצפות, שהבוחרים השמרנים יצביעו עבורו רק בגלל שיוכו המפלגתי.

המפלגה נחשבת לחזקה בעיקר באזורים הכפריים של בריטניה, בעוד שהלייבור חזקה בעיקר בערים הגדולות. כיום יש לה רק חבר פרלמנט אחד מסקוטלנד.

בתחילת דרכה, ייצגו השמרנים את האריסטוקרטיה, בעלי האדמות והכנסייה האנגליקנית. עם השנים השתנו סדרי העדיפויות של המפלגה. כיום היא עדיין נתמכת על ידי ההון הגדול בבריטניה. היא תומכת בזכויות סוציאליות אך בשוק חופשי, הקטנת הוצאות הממשלה ומיסוי נמוך. בנוסף, קולות מסוימים במפלגה תומכים בנישואים חד מיניים ובזכויות ליברליות נוספות.

השמרנים הצעירים

השמרנים הצעירים (Young Conservatives) הם ארגון הנוער הרשמי של המפלגה השמרנית הבריטית. הוא נוסד לראשונה בשנת 1923 ומטרתו העיקרית היא לקדם את הרעיונות והערכים של המפלגה השמרנית בקרב הנוער והצעירים הבריטיים.

פעילות הנוער של המפלגה השמרנית החלה עוד בטרם מלחמת העולם השנייה אך עם התחלתה שיבשה את שגרת החיים בממלכה מה שהביא לפירוק פעילות הנוער. ב-1945 עם תום המלחמה וניצחון בעלות הברית בהובלת בריטניה, הוקמה מחדש פעילות הנוער במפלגה אך הפעם מוסדה כארגון ממוסד ונקרא "השמרנים הצעירים". עם הקמתו צבר תאוצה בקרב בני הנוער הבריטיים ומאז ועד היום נחשב ארגון הנוער של המפלגה כתנועת הנוער הפוליטית הגדולה ביותר בממלכה.

פעילות הארגון מתפרסת על פני מחוזות גאוגרפיים ועשרות סניפים פעילים ברחבי הממלכה המאוחדת.

ראשי ממשלה מטעם המפלגה
 שם  תמונה  תקופת כהונה  אומת בית  מונרך רוברט פיל  100px  10 בדצמבר 1834 – 8 באפריל 1835 וכהונה שנייה בשנים 30 באוגוסט 1841 – 29 ביוני 1846  אנגליה ויליאם הרביעיויקטוריה אדוארד סמית-סטנלי  100px  23 בפברואר 1852 – 19 בדצמבר 1852 וכהונה שנייה בין השנים 20 בפברואר 1858 – 11 ביוני 1859 ובכהונה שלישית בין השנים 28 ביוני 1866 – 27 בפברואר 1868 אנגליה בנג'מין דיזראלי  100px  27 בפברואר 1868 – 1 בדצמבר 1868 וכהונה שנייה בין השנים 20 בפברואר 1874 – 21 באפריל 1880  אנגליה רוברט גסקוין ססיל  100px  23 ביוני 1885 – 28 בינואר 1886 וכהונה שנייה בין השנים 25 ביולי 1886 - 11 באוגוסט 1892 וכהונה שלישית בין השנים 25 ביוני 1895 – 11 ביולי 1902  אנגליהאדוארד השביעי ארתור ג'יימס בלפור  100px  11 ביולי 1902 – 5 בדצמבר 1905  סקוטלנד אנדרו בונאר לואו  100px  23 באוקטובר 1922 – 20 במאי 1923  סקוטלנד  ג'ורג' החמישי סטנלי בולדווין  100px  23 במאי 1923 – 16 בינואר 1924 וכהונה שנייה בין השנים 4 בנובמבר 1924 - 5 ביוני 1929 וכהונה שלישית בין השנים 7 ביוני 1935 – 28 במאי 1937  אנגליהאדוארד השמיניג'ורג' השישי נוויל צ'מברלין  100px  28 במאי 1937 – 10 במאי 1940  אנגליה וינסטון צ'רצ'יל  100px  10 במאי 1940 – 26 ביולי 1945 וכהונה שנייה בין השנים 26 באוקטובר 1951 – 6 באפריל 1955  אנגליהאליזבת השנייה אנתוני אידן  100px  7 באפריל 1955 – 10 בינואר 1957  אנגליההרולד מקמילן123x123 פיקסלים10 בינואר 1957 – 18 באוקטובר 1963אנגליה אלק דאגלס-יום  100px  18 באוקטובר 1963 - 18 באוקטובר 1964  אנגליה אדוארד הית'  100px  19 ביוני 1970 – 4 במרץ 1974  אנגליה מרגרט תאצ'ר  100px  4 במאי 1979 – 28 בנובמבר 1990  אנגליה ג'ון מייג'ור  100px  28 בנובמבר 1990 – 2 במאי 1997  אנגליה דייוויד קמרון  100px  11 במאי 2010 – 13 ביולי 2016  אנגליה תרזה מיי  100px  13 ביולי 2016 – 23 ביולי 2019  אנגליה בוריס ג'ונסון  100px  23 ביולי 2019 – 6 בספטמבר 2022 אנגליהאליזבת טראסלא ממוסגר|133x133 פיקסלים6 בספטמבר 2022 – 25 באוקטובר 2022אנגליהאליזבת השנייהצ'ארלס השלישירישי סונאקלא ממוסגר|133x133 פיקסלים25 באוקטובר 2022 – 2 בנובמבר 2024אנגליה

ראו גם
 ידידי ישראל במפלגה השמרנית
 המפלגה הרפובליקנית
 המפלגה השמרנית של קנדה
 הליכוד
 הרפובליקנים (צרפת)
 פקטור הטורי הביישן

קישורים חיצוניים





הערות שוליים

*
קטגוריה:מפלגות שמרניות
קטגוריה:מפלגות אירוסקפטיות בממלכה המאוחדת